section_heading: Životopis
paragraph_text: Istaknuo se u ratu za oslobođenje Ugarske i Hrvatske od Osmanlija, gdje je zapovijedao bavarskim odredima tijekom opsade Budima (1686.), a potom postao zapovjednikom Osijeka (1687.). Godine 1689. vodio je opsadu Velikog Varadina; 1690. bio je zapovjednikom Budima, ali je zbog blaga postupanja prema Osmanlijama neko vrijeme zatočen u Beču. Iz samostana je izbavio sestru Franje II. Rákóczyja. Kad se njome bez careva odobrenja oženio, povukao se iz vojnog i političkog života i odselio u zamak Reckheim, gdje je i umro.